**Részletes indokolás**

Csorvás Város Önkormányzatának 2018. évi költségvetéséről szóló 2/2018.(III.12.) önkormányzati rendelet módosításának

tervezetéhez

**A rendelet-tervezet 1. §-ához**

A rendelet-tervezet 1. § (1) bekezdésében az Önkormányzat 2018. évi költségvetésének bevételi és kiadási főösszegét növeltük meg 152.893 ezer Ft-tal. (A 2/2018.(III.12.) önkormányzati rendelet főösszege 1.158.005 ezer Ft-ról 1.310.898 ezer Ft-ra változott).

**A rendelet-tervezet 2. §-ához**

A rendelet-tervezet 2. §-a tartalmazza azt, hogy az önkormányzat 2018. évi költségvetéséről szóló rendelete mellékletei a rendelet-tervezet mellékleteinek megfelelően változnak meg, a következők szerint:

1. melléklet: Csorvás Város Önkormányzata összesített bevételei, kiadásai módosítását tartalmazza kötelező, önként vállalt, és igazgatási feladatok szerinti bontásban.

2. melléklet: Az intézményenkénti bevételeket tartalmazza kötelező, önként vállalt, és igazgatási feladatok szerinti bontásban. Csorvás Város Önkormányzata bevétele 151.683 ezer Ft-tal, a Csorvási Polgármesteri Hivatal bevétele 495 ezer Ft-tal, az Egyesített Szociális Intézmény bevétele 715 ezer Ft-tal növekedett. A Csorvási Óvoda és Bölcsőde bevétele nem növekedett.

3. melléklet: Az intézményenkénti kiadásokat tartalmazza kötelező, önként vállalt, és igazgatási feladatok szerinti bontásban. Csorvás Város Önkormányzata kiadása 148.617 ezer Ft-tal, a Csorvási Polgármesteri Hivatal kiadása 603 ezer Ft-tal, a Csorvási Óvoda és Bölcsőde kiadása 2.620 ezer Ft-tal, az Egyesített Szociális Intézmény kiadása 1.053 ezer Ft-tal növekedett.

4. melléklet: Csorvás Város Önkormányzata bevételeinek kormányzati funkciónkénti változását tartalmazza kötelező, önként vállalt, és igazgatási feladatok szerinti bontásban.

- Önkormányzat költségvetési támogatása 3.251 ezer Ft-tal,

- Működési és felhalmozási támogatások 148.432 ezer Ft-tal,

emelkedett.

5. melléklet: Csorvás Város Önkormányzata kiadásainak kormányzati funkciónkénti változását tartalmazza kötelező, önként vállalt, és igazgatási feladatok szerinti bontásban.

- Személyi juttatások 18.655 ezer Ft-tal,

- Munkaadókat terhelő járulékok 1.830 ezer Ft-tal,

- Egyéb működési kiadások, tartalék - 5.000 ezer Ft-tal,

- Beruházási kiadások 128.132 ezer Ft-tal,

- Egyéb felhalmozási kiadás 5.000 ezer Ft-tal,

változott.

6. melléklet: A Csorvási Polgármesteri Hivatal bevételeinek és kiadásainak kormányzati funkciónkénti változását tartalmazza kötelező, önként vállalt, és igazgatási feladatok szerinti bontásban.

Bevételek: A működési célú támogatások államháztartáson belülről bevétele 495 ezer Ft-tal növekedett.

Kiadások: A személyi juttatások 505 ezer Ft-tal, a munkaadókat terhelő járulékok 98 ezer Ft-tal növekedtek.

7. melléklet: A Csorvási Óvoda és Bölcsőde bevételeinek és kiadásainak kormányzati funkciónkénti változását tartalmazza kötelező, önként vállalt, és igazgatási feladatok szerinti bontásban.

Bevételek: A bevétel nem növekedett.

Kiadások: A személyi juttatások 43 ezer Ft-tal, a munkaadókat terhelő járulékok 8 ezer Ft-tal, a dologi kiadások 2.569 ezer Ft-tal növekedtek.

8. melléklet: Az Egyesített Szociális Intézmény bevételeinek és kiadásainak kormányzati funkciónkénti változását tartalmazza kötelező, önként vállalt, és igazgatási feladatok szerinti bontásban.

Bevételek: A működési célú támogatások államháztartáson belülről bevétele 715 ezer Ft-tal növekedett.

Kiadások: A személyi juttatások 2.947 ezer Ft-tal, a munkaadókat terhelő járulékok 568 ezer Ft-tal növekedtek. A dologi kiadások 2.462 ezer Ft-tal csökkentek.

9. melléklet: A rendelet-tervezet 1. § (1) bekezdésében megjelölt 152.893 ezer Ft-os változást az önkormányzati mérlegben is át kellett vezetni, működési és felhalmozási bevételek és kiadások tekintetében.

10. melléklet: Az intézményenként kimutatott dolgozói létszám Csorvás Város Önkormányzatánál változott, a közfoglalkoztatottak létszáma 51 főről 71 főre emelkedett.

11. melléklet: Csorvás Város Önkormányzatánál a beruházások kiegészültek a traktor és gréder vásárlása, és az Egyesített Szociális Intézmény energetikai fejlesztése projektek beruházási kiadásaival.

12. melléklet: A rendelet-tervezet 1. § (1) bekezdésében megjelölt 152.893 ezer Ft-os változást az előirányzat-felhasználási ütemtervben is át kellett vezetni.

13. melléklet: A rendelet-tervezet 1. § (1) bekezdésében megjelölt 152.893 ezer Ft-os változást a likviditási terven is át kellett vezetni.

**A rendelet-tervezet 3. §-ához**

A rendelet-tervezet 3. §-a a hatályba léptető rendelkezést tartalmazza.